open-index/open-wikipedia-markdown huggingface dataset:
Turin

**Turin** voi tarkoittaa seuraavia:

* Turin eli Torino, kaupunki Luoteis-Italiassa
* Túrin, henkilöhahmo J. R. R. Tolkienin kehittämässä fantasiamaailmassa
* Túrin II, Gondorin 23. käskynhaltija J. R. R. Tolkien fantasiamaailmassa
* Viktor Turin (1895–1945), venäläinen elokuvakäsikirjoittaja ja -ohjaaja.
Magica

**Magica** on Dion kahdeksas albumi vuodelta 2000. Se on konseptialbumi. Levyllä esiintyy jälleen kitaristi Craig Goldy. Magicaa pidetään Dion paluualbumina, sillä sillä palataan menestyneempään 1980-luvun soundiin. Ronnie James Dion mukaan yhtyeen piti nauhoittaa *Magica II* - ja *Magica III* -albumit vuonna 2010. Ronnie James kuitenkin sairastui: syksyllä 2009 hänellä diagnosoitiin vatsasyöpä, joka johti kuolemaan toukokuussa 2010. Magicaa pidetään yhtenä Dion parhaista albumeista *[[Holy Diver]]<nowiki/>in* ja *[[The Last in Line]]<nowiki/>n* ohella. Albumin suosituin raita lienee lähes kuusi- ja puoliminuuttinen *As Long As It's Not About Love*.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

*Ronnie James Dio – laulu
*Craig Goldy – kitara
*Jimmy Bain – basso
*Simon Wright – rummut
*Scott Warren – kosketinsoittimet

## Lähteet
Off-Broadway

**Off-Broadway** tarkoittaa New Yorkin kaupungissa olevia teattereita, joissa on 100–499 asiakaspaikkaa. Ne ovat pienempiä kuin Broadway-teatterit, mutta isompia kuin Off-off-Broadway-teatterit. Manhattanilla on noin 85 Off-Broadway-teatteria. Yleensä Off-Broadway-tuotannot ovat halvempia, vähemmän mainostettuja ja vähemmän tunnettuja.

Joskus menestyneet Off-Broadway-show’t siirtyvät myöhemmin Broadwaylle. Esimerkiksi musikaalit *[[Godspell]]*, *[[Avenue Q]]*, *[[Rent (musikaali)|Rent]]*, *[[Spring Awakening]]*, *[[Hair]]*, *Grey Gardens* ja *[[Pieni kauhukauppa (musikaali)|Little Shop of Horrors]]* sekä näytelmät *Doubt* ja *I Am My Own Wife* aloittivat Off-Broadway-show’na. Jotkut show’t menestyvät Off-Broadwayllä useita vuosia, kuten *Stomp*, *Blue Man Group*, *Altar Boyz*, *A Perfect Crime* ja *Naked Boys Singing*. Teatterihistorian pisimpään jatkunut musikaali *[[Fantasticks|The Fantasticks]]* vietti ensimmäiset 42 vuottaan Off-Broadwayllä.

## Lähteet
James F. Reilly

**James Francis "JR" Reilly (II)** (s. 18. maaliskuuta 1954) on yhdysvaltalainen geologi ja astronautti. Hän on syntynyt Mountain Homen lentotukikohdassa, Idahon osavaltiossa. Hän pitää kuitenkin Mesquitea Teksasin osavaltiossa kotikaupunkinaan. Vapaa-aikanaan Reilly kalastaa, metsästää sekä pelaa eurooppaista jalkapalloa. Reilly on myös upseeri Yhdysvaltain maavoimien reservijoukoissa.

## Koulutus
Reilly suoritti Teksasin yliopistossa alemman korkeakoulututkinnon vuonna 1977 pääaineenaan geologia. Ylemmän korkeakoulututkinnon hän suoritti samasta pääaineesta vuonna 1987. Tohtoriksi Reilly väitteli vuonna 1995.

## Astronauttiura
Reilly valittiin astronautiksi vuonna 1994 ja vuotta myöhemmin hän sai valtuudet toimia tehtäväspesialistina avaruuslennoilla. Neitsytlentonsa Reilly suoritti tehtäväspesialistin ominaisuudessa Endeavourilla vuonna 1998, jolloin STS-89 -tehtävä vei hänet Mir-avaruusasemalle. Toisella avaruuslennollaan vuonna 2001 Reilly oli mukana tehtäväspesialistina Atlantiksella. STS-104 -tehtävässä Reilly oli mukana kokoamassa Kansainvälistä avaruusasemaa. Tehtävän aikana hän suoritti kolme avaruuskävelyä yhdessä astronautti Michael Gernhardtin kanssa. Kolmannen avaruuslentonsa Reilly suoritti jälleen Atlantiksella. STS-117 -tehtävän aikana hän suoritti yhdessä astronautti John Olivaksen kanssa kaksi avaruuskävelyä asentaen muun muassa uusia runkoelementtejä. Avaruudessa hän on viettänyt 517 tuntia. Avaruuskävelyä hänellä on takanaan 16 tuntia ja 30 minuuttia.

## Aiheesta muualla

*NASA:n elämäkertasivut
Eusebi Güell

Kreivi **Eusebi Güell i Bacigalupi** (15. joulukuuta 1846 – 8. elokuuta 1918) oli katalonialainen liikemies. Hänet tunnetaan parhaiten arkkitehti Antoni Gaudín mesenaattina.

Güell oli teollisuusmies Joan Güell i Ferrerin ja genovalaisen aatelisnaisen Francisca Bacigalupin poika. Güell tutustui Gaudíin aivan tämän uran alussa ja uskoi, että Gaudí oli sopiva mies suunnittelemaan ainutlaatuisia rakennuksia. Miehiä yhdisti harras katolilaisuus.

Eusebi Güell tilasi Gaudilta kotitalonsa vuonna 1886. Vuonna 1898 hän suunnitteli kirkon Güellin tekstiilitehtaan työntekijöille. Vuonna 1900 Gaudi sai suuren tilauksen, Güellin puiston.

Liiketoimillaan Güell hankki miljoonaomaisuuden, jolla hän pystyi rahoittamaan Gaudílle antamiaan kunnianhimoisia rakennushankkeita. Muun Espanjan halvemmat tuotantokustannukset kuitenkin johtivat Güellin tulojen vähittäiseen ehtymiseen.

## Lähteet
Tsukubō

** Tsukubō ** () oli japanilainen T-kirjaimen muotoinen salkoase, joka oli tarkoitettu pidätysvälineeksi poliisiviranomaisten käyttöön. Tsukubōssa on pitkän varren päässä isohko t-kirjaimen muotoinen raudoitettu tartuntapää, joka on varustettu naskalimaisilla rautapiikeillä, jonka vuoksi pidätettävän oli vaikea tarttua siihen ja tsukubōlla työntämiseen tai tuuppimiseen tuli lisätehoa. Tsukubōlla yritettiin saada, työntämällä tai painamalla, pidätettävä haluttuun suuntaan, jolloin hänet oli helpompi hallita ja riisua aseista. Tsukubō oli erityisesti komonon, samurailuokkaan kuulumattomien poliisiviranomaisten, käytössä Edo-kaudella. Sitä käytetään yleensä samurai-elokuvissakin

## Lähteet
* 
* 
* 
* 
* 
* 
* 

### Viitteet
Paavo Toivanen

**Paavo Uuras Toivanen** (14. kesäkuuta 1937 Tuupovaara – 15. lokakuuta 2024 Turku) oli suomalainen lääkäri ja professori. Hän toimi Turun yliopiston bakteeriopin ja serologian professorina vuodesta 1978 vuoteen 2001. Paavo Toivanen on yhdessä vaimonsa Auli Toivasen kanssa suomalaisen immunologiatutkimuksen uranuurtajia. 

## Henkilöhistoria ja ammattiura
Toivasen vanhemmat olivat metsäteknikko Vilho Pekka Toivanen ja Suoma Helena Silvennoinen. Hän tuli ylioppilaaksi Joensuun lyseosta 1955 ja valmistui lääketieteen lisensiaatiksi 1962. Toivanen avioitui Auli Pirilän kanssa vuonna 1961 ja kaikkiaan perheeseen syntyi viisi lasta. Toivanen ja hänen vaimonsa tekivät koko tutkijanuransa töitä yhdessä. He työskentelivät yhdessä muun muassa Yhdysvalloissa, josta he toivat Suomeen kaksi sisäsiittoista kanakantaa tutkimustarkoituksiin, ja Sveitsissä Baselin Immunologisessa Instituutissa. Toivasten tutkimustyön keskeiset aiheet olivat valkosolujen erilaistuminen ja bakteerien aiheuttama niveltulehdus. Toivaisten tutkimustyö vaikutti merkittävästi muun muassa luuytimensiirtoihin ja niveltulehduksen hoitoon. 

## Palkinnot ja tunnustukset
Paavo ja Auli Toivanen saivat vuonna 2004 Wiesbadenin kaupungin myöntämän 38&nbsp;000 euron suuruisen Carol Nachman -palkinnon ansioistaan reumatutkimuksen alalla. Molemmille myönnettiin myös Suomen Valkoisen Ruusun I luokan ritarimerkki.

Paavo ja Auli Toivasen elämäntyön kunnioittamiseksi joukko Toivasten entisiä työtovereita ja oppilaita toteutti juhlamitalihankkeen, jossa mitalin suunnittelijaksi valittiin Jarkko Roth. Auli ja Paavo Toivasen 70-vuotismitali julkistettiin vuonna 2008. Mitalin luonnos ja lahjoittajien nimet sisältävä adressi luovutettiin Paavo Toivaselle hänen 70-vuotispäivänään 14.6.2007 ja mitalin ensimmäinen kappale luovutettiin Auli Toivaselle hänen 70-vuotispäivänään 1.3.2008.

## Lähteet
Lordin aukio

**Lordin aukio** (engl. **Lordi’s Square**, vuoteen 2006 *Sampo-aukio*) on aukio Rovaniemen keskustassa. Aukion ympärillä sijaitsee muun muassa Sampokeskus-niminen kauppakeskus ja pienimuotoinen kävelykatu. Aukio on etenkin kesäisin suosittu erilaisten tapahtumien järjestämispaikkana. Vappuaattona myös korkeakoulopiskelijoiden vappukulkue Jätkän Patsaan lakitusta kohti lähtee liikkeelle Lordin Aukiolta. 

Aiemmin Sampo-aukiona tunnettu aukio nimettiin kesäkuussa 2006 Lordi-yhtyeen euroviisuvoiton kunniaksi Lordin aukioksi. 9. kesäkuuta 2006 aukiolla järjestettiin kansanjuhla, jossa myös Lordi oli esiintymässä. Kaikki yhtyeen jäsenet nimettiin myös Rovaniemen kunniakansalaisiksi.

Aukiolle pystytettiin sementtikilvet, joihin Lordin jäsenet painoivat kädenjälkensä ja nimikirjoituksensa.

## Lähteet

## Aiheesta muualla

* Mari Keränen: Muutetaanko Lordin aukion nimi?  *Lapin kansa*. 7.8.2013.
U.K. Remixes

**U.K. Remixes** on australialaisen poplaulaja Dannii Minoguen remix-albumi. Albumi julkaistiin 21. syyskuuta 1991.

## Kappaleet
# "Love and Kisses" (Full 12" version)
# "Love and Kisses" (Acappella)
# "Love and Kisses" (Edit)
# "Love and Kisses" (Remix instrumental)
# "Success" (Full mix)
# "Success" (12" Master)
# "Success" (12" Dub)
# "True Lovers" (12" Edit)
Dorothea Douglass Chambers

**Dorothea Katherine Douglass Lambert Chambers** (3. syyskuuta 1878 Guayamas, Ealing, Englanti &ndash; 7. tammikuuta 1960 Kensington, Lontoo) oli brittiläis-yhdysvaltalainen tennispelaaja.

Dorothea Douglass debytoi Wimbledonin tennisturnauksessa 1900. Kolme vuotta myöhemmin hän otti siellä ensimmäisen seitsemästä naisten kaksinpelin mestaruudestaan. Vuonna 1919 hän pelasi siihen mennessä pisimmän Wimbledon-finaalin: ottelu ranskalaista Suzanne Lengleniä vastaan venyi 44 pelin mittaiseksi. Douglass hävisi lopulta Lenglenille lukemin 8–10, 6–4, 7–9.

Lontoon kesäolympialaisissa 1908 Douglass Chambers voitti tenniksen kaksinpelimestaruuden. Hän voitti loppuottelussa Dora Boothbyn 6–1, 7–5. Hän lopetti uransa kaksinpelin osalta 1921 mutta jatkoi nelinpeliä vuoteen 1927 saakka. Hän oli Britannian Wightman Cup -joukkueen kapteenina 1924–1926 ja rupesi ammattivalmentajaksi 1928. 

## Grand Slam -turnaukset
*Wimbledon
**Mestaruus: **1903**, **1904**, **1906**, **1910**, **1911**, **1913**, **1914**
**Kaksinpelin finaalissa: 1905, 1907, 1919, 1920
**Nelinpelin finaalissa: 1913, 1919, 1920
**Sekanelinpelin finaalissa: 1919

### Grand Slam -finaalit kaksinpelissä
#### Voitot (7)

#### Loppuotteluhäviöt (4)

## Lähteet

## Aiheesta muualla
The Platinum Collection (Dannii Minogue)

**The Platinum Collection** on australialaisen poplaulaja Dannii Minoguen kolmas kokoelmalevy. Se julkaistiin kesällä 2007. 

## Kappaleet
#"All I Wanna Do" (Radio version) 
#"Everything I Wanted" 
#"Disremembrance" (Flexifingers Radio edit)
#"Coconut"
#"Heaven Can Wait" (7" mix)
#"Someone New" (7" version)
#"Est Ce Que Tu M'aimes Encore?" with Riva
#"Put the Needle on It" (Radio edit)
#"Begin to Spin Me Round" (Radio edit) 
#"Don't Wanna Lose This Groove" (Radio edit)
#"It Won't Work Out – Single Mix 4.15
#"Come And Get It" (Alternative Radio version) with JCA
#"Blame It On the Music"
#"Tut Tut (Does Your Mother Know?)"
#"Undeniable"
#"Karma is a Bitch"
#"Viva L'amour"
#"Each Finger Has An Attitude"
#"It Won't Work Out" (Acoustic version)
Onnenruudut

**Onnenruudut** oli suomalainen MTV3-kanavalla vuosien 1997–1999 kesäkausilla esitetty visailuohjelma. Visailuohjelma perustui brittiläiseen tietokilpailuformaattiin *Wipe Out*. Ohjelmaan jaksoja tehtiin kolmen vuoden aikana kaiken kaikkiaan 190 kappaletta.

Ohjelman elinkaaren aikana oli kaksi eri juontajaa: kahdella ensimmäisellä kaudella (1997–1998) Olli Keskinen, ja kolmannella kaudella (1999) Päiviö Pyysalo. *Onnenruutujen* lavastuksesta vastasi Kirsti Kasnio.

## Lähteet
Mihail Borodin

**Mihail Markovitš Borodin** (Gruzenberg, ; s. 9. heinäkuuta 1884 Janavičy, Venäjän keisarikunta – 29. toukokuuta 1951 Siperia, Neuvostoliitto) oli Kominternin agentti, joka osallistui Neuvostoliiton yhteistyöhön Kuomintangin kanssa.

## Elämäkerta
Mihail Borodin liittyi bolševikkeihin vuonna 1903. Vuonna 1906 hänet pidätettiin ja lähetettiin maanpakoon. Myöhemmin samana vuonna Borodin muutti Yhdysvaltoihin. Hän palasi Venäjälle vallankumouksen jälkeen ja ryhtyi kommunistien agentiksi. Hänet lähetettiin vuonna 1923 Kiinaan, missä hän toimi Sun Yat-senin neuvonantajana. Borodin lähti Kiinasta vuonna 1927. Palattuaan Moskovaan hän työskenteli varatyöasiainkansankomissaarina, uutistoimisto Tass:n varajohtajana ja toimittajana *Moscow Daily News* -nimisessä sanomalehdessä. Borodin katosi helmikuussa vuonna 1949 juutalaisiin kohdistuneiden pidätysten yhteydessä. Hän kuoli vuonna 1951 työleirillä Siperiassa.

## Lähteet
Hy Zaret

**Hy Zaret**, alkujaan **Hyman Harry Zaritsky** New Yorkissa, (21. elokuuta 1907 – 2. heinäkuuta 2007) oli yhdysvaltalainen lauluntekijä. Hänet muistetaan parhaiten laulusta *Unchained Melody* (1955), joka lukeutuu 1900-luvun levytetyimpien kappaleiden joukkoon.

## Lähteet
The Platinum Collection

**The Platinum Collection** tarkoittaa seuraavia asioita:

* *[[The Platinum Collection (David Bowien albumi)|The Platinum Collection]]*, David Bowien kokoelmalevy
* *[[The Platinum Collection (Angelo Branduardi)|The Platinum Collection]]*, Angelo Branduardin kokoelmalevy
* *[[The Platinum Collection (Phil Collins)|The Platinum Collection]]*, Phil Collinsin kokoelmalevy
* *[[The Platinum Collection (Deep Purple)|The Platinum Collection]]*, Deep Purplen kokoelmalevy
* *[[The Platinum Collection (Faith No More)|The Platinum Collection]]*, Faith No Moren kokoelmalevy
* *[[The Platinum Collection (Dannii Minogue)|The Platinum Collection]]*, Dannii Minoguen kokoelmalevy
* *[[The Platinum Collection (Queen)|The Platinum Collection]]*, Queenin kokoelmalevy.
Leena Eräsaari

**Raija Marja-Leena Eräsaari** (s. 31. joulukuuta 1948 Helsinki) on yhteiskuntatieteiden tohtori ja Jyväskylän yliopiston sosiaalityön professori. Hän on aiemmin toiminut Vasemmistoliiton Helsingin kaupunginvaltuuston varavaltuutettuna ja vanhusjaoston jäsenenä.

Eräsaari on tutkinut ja opettanut sosiaalityötä, sosiaalipolitiikkaa ja naistutkimusta useissa suomalaisissa yliopistoissa. Hän määrittelee itsensä organisaatioiden tutkijaksi, jota aihetta myös hänen väitöskirjansa *Kohtaamisia byrokraattisilla näyttämöillä* (1995) käsitteli. Eräsaaren innostus politiikkaan on hänen omien sanojensa mukaan peräisin tutkimustyöstä; hän on tutkimuksissaan huomannut uusliberalistisen käänteen tapahtuneen kansalaisilta kysymättä.

Eräsaari on osallistunut 1970-luvulta lähtien vasemmistolaisiksi luokiteltaviin kansalaisjärjestöihin, muun muassa Akateeminen Sosialistiseuran (ASS), Rauhanpuolustajien, Suomen Naisten Demokraattisen Liiton (SNDL), ATTACin ja FemAttacin toimintaan.

Eräsaaren entinen puoliso on professori Risto Eräsaari. 

## Julkaisuja
*
*
* 
*
* 

## Lähteet
Tokion keisarillinen palatsi

**Tokion keisarillinen palatsi** () on Japanin keisarin asuinpaikka. Se sijaitsee Tokion keskustassa Chiyodan erillisalueella Tokion rautatieaseman länsipuolella. Palatsi muodostaa laajan, vallihaudoin ympäröidyn puistomaisen alueen.

## Historia
Keisarillinen palatsi sijaitsee entisen Edon linnan paikalla. Tokugawa-sotilashallinto hallitsi Japania linnasta käsin Edo-kaudella 1600-luvun alusta 1800-luvun puoliväliin saakka. Kun hallinto syrjäytettiin Meiji-restauraatiossa, Japanin keisari muutti Kiotosta Tokioon ja linnan paikalle rakennettiin keisarillinen palatsi. Rakennustyöt saatiin valmiiksi vuonna 1888.

Palatsi tuhoutui toisen maailmansodan pommituksissa, mutta rakennettiin sittemmin uudelleen. Palatsin uusi päärakennus otettiin käyttöön vuonna 1969. Vuosina 1888–1948 palatsi tunnettiin nimellä *Kyūjō* (, ”palatsilinna”), mutta sen nimeksi vaihdettiin *Kōkyo* (”keisarillinen palatsi” tai ”keisarillinen asuinsija”).

## Palatsin alue ja rakennukset
Vain osa palatsin alueesta, ulkoinen puutarha (*Kōkyo gaien*), itäinen puutarha (*Kōkyo higashi-gyoen*) ja Kitanomarun puisto, on aina avoinna yleisölle. Myös suljetulle alueelle järjestetään opastettuja kierroksia. Tämä alue avataan yleisölle kahtena päivänä vuodessa: keisarin syntymäpäivänä ja uudenvuoden toivotuksia varten 2. tammikuuta. Tällöin keisariperheen jäsenet voi nähdä palatsin parvekkeella.

Ulkoinen puutarha on suuri aukiomainen alue Tokion rautatieaseman puolella palatsia. Täällä vallihaudan ylittävät kivinen *Seimon ishibashi* -silta ja sen takana *Nijūbashi*-silta, joita myöten on sisäänkäynti palatsiin. Itäisessä puutarhassa on jäljellä Edon linnan perustuksia, muureja, portteja ja joitakin rakennuksia. Alueella ovat myös muun muassa kaunis japanilaistyylinen puutarha, keisarillinen konserttitalo Tōkagakudō ja keisarillinen Sannomaru shōzōkan -museo. Palatsialueen pohjoisosassa Kitanomarun puistossa sijaitsevat Nippon Budōkan -areena ja Tokion kansallinen modernin taiteen museo. Pohjoispuolen vallihaudan ympäristö *Chidorigafuchi* on suosittu kirsikankukkien katselupaikka.

Tärkeimmät palatsirakennukset sijaitsevat suljetulla puistoalueella. Palatsin päärakennuksessa (*Kyūden*) keisari ja keisarinna hoitavat virallisia tehtäviä ja seremonioita. Se on kaksikerroksinen, japanilaiseen tyyliin rakennettu teräsrunkoinen kompleksi, jossa on päärakennuksen (*Seiden*) lisäksi kuusi siipeä. Sen yhteydessä toimii myös Keisarillinen virasto eli *[[Kunaichō]]*. Keisariperheen asunto on läheisessä Fukiagen puutarhassa (*Fukiage gyoen*), jossa sijaitsevat myös Fukiage Ōmiyan palatsi, keisari Hirohiton entinen asunto, ja keisarin käyttöön tarkoitettu šintolainen pyhäkkö.

## Kuvia

Tiedosto:Main Building of Meiji Palace.JPG|Palatsin toisessa maailmansodassa tuhoutunut valtaistuinsali
Tiedosto:Surrender prayers 1.jpg|Tokiolaisia palatsin edustalla Japanin antautuessa 15.8.1945
Tiedosto:TennoTanjobiM1085.jpg|Keisariperhe palatsin parvekkeella keisarin syntymäpäivänä vuonna 2005
Tiedosto:Chidorigafuchi in 2011 (1).jpg|Chidorigafuchin vallihaudan kirsikankukkia


## Lähteet

## Aiheesta muualla
Christina Åstrand

**Christina Åstrand** (s. 6. kesäkuuta 1969 Skanderborg) on tanskalainen viulisti. 

Åstrand syntyi muusikkosukuun. Hän aloitti viulunsoiton Suzuki-menetelmällä neljävuotiaana  ja opiskeli Tanskan kuninkaallisessa konservatoriossa Århusissa sekä Pariisissa. Hän teki debyyttinsä solistina vuonna 1990. Hän on siitä lähtien esiintynyt useiden huomattavimpien Skandinavian orkesterien kanssa. 

Åstrandista tuli 22-vuotiaana Tanskan kansallisen radion sinfoniaorkesterin konserttimestari. Hän on tulkinnut myös kamarimusiikkia ja soittaa vuoden 1705 Stradivariuksella. Hän on levyttänyt muiden muassa Claude Debussyn, György Ligetin, Johannes Brahmsin ja Fini Henriquesin teoksia.

## Albumit
Åstrand on levyttänyt neljä omaa albumia Dacapo- ja Chandos-levymerkeille.
* Ligeti & Nørgård: Violin Concertos (2000)
* Niels W. Gade: Sonatas for violin & piano (2009)
* Romantic Violin Concertos (2009)
* Kasper Rofelt: The Song I'll Never Sing (2012)

## Lähteet
Helmi Lindelöf

**Helmi Lydia Lindelöf**, o.s. **Helenius** (25. lokakuuta 1884 Helsinki – 10. syyskuuta 1966 Helsinki) oli suomalainen näyttelijä. 

*Helsingin Sanomat* luonnehti Lindelöfiä muistokirjoituksessaan ”Suomen ranskalaisimmaksi näyttelijäksi”, suvereeniksi komedienneksi ja Suomen Kansallisteatterin keskeiseksi voimahahmoksi läpi 1900-luvun alkupuolen vuoteen 1946 asti. Hänen merkittäviksi rooleikseen lehti mainitsi *[[Miehen kylkiluu]]n* apteekkarskan, J. H. Erkon Aino-neidon, *[[Yö ja päivä (näytelmä)|Yön ja päivän]]* Liisan, *[[Papin perhe]]en* Maijun, *[[Venetsian kauppias|Venetsian kauppiaan]]* Portian ja August Strindbergin kuningatar Kristiinan.

Lindelöfin puoliso vuodesta 1906 oli konserttimestari Carl Lindelöf. Helmi Lindelöf sai Pro Finlandia -mitalin 1946.

Lindelöf on haudattu Hietaniemen hautausmaalle Helsinkiin.

## Elokuvat
* *Venusta etsimässä eli erään nuoren miehen ihmeelliset seikkailut*, 1919
* *[[Anna-Liisa (vuoden 1922 elokuva)|Anna-Liisa]]*, 1922
* *Suursalon häät*, 1924
* *Vaihdokas*, 1927
* *[[Elinan surma (elokuva)|Elinan surma]]*, 1938

## Lähteet
* 

### Viitteet

## Aiheesta muualla
*
Eddie Kaye Thomas

**Eddie Kaye Thomas** (s. 31. lokakuuta 1980) on yhdysvaltalainen näyttelijä. Hän syntyi New Yorkissa juutalaiseen perheeseen ja esiintyi lavalla jo seitsemänvuotiaana. Kansainväliseen maineeseen hän nousi roolistaan Paul Finchinä vuoden 1999 komediaelokuvassa *[[American Pie (elokuva)|American Pie]]* sekä sen jatko-osissa *[[American Pie 2]]* ja *[[American Pie: The Wedding]]*. Thomas on myös esiintynyt elokuvassa *[[Sormet pelissä]]* (2001), ja sarjassa ''Scorpion''.

Thomas on esiintynyt myös esimerkiksi Snickersin ja Niken mainoksissa sekä 311:n musiikkivideolla "Flowing".
## Filmografia
### Elokuvat

### Televisiosarjat

## Lähteet

## Aiheesta muualla
*
Road Trip

**Road Trip** on vuonna 2000 ensi-iltansa saanut komediaelokuva. Elokuvan ohjauksesta vastasi Todd Phillips ja pääosissa ovat Breckin Meyer ja Seann William Scott. Elokuva menestyi 16 miljoonan dollarin budjettiinsa nähden hyvin tuottaen noin 120 miljoonaa dollaria.

Elokuvalle tehtiin myös vuonna 2009 jatko-osa Road Trip: Beer Pong, joka julkaistiin suoraan DVD:lle.

## Juoni

Elokuva kertoo nuoresta opiskelijasta Joshista, joka on seurustelee lapsuuden ystävänsä kanssa ja on aina ollut hänelle uskollinen. Valitettavasti Josh ja hänen tyttöystävänsä ovat eri kouluissa ja nuoret pitävät yhteyttä lähettelemällä toisilleen videopätkiä. Kotibileissä Josh kuitenkin ajautuu syrjähyppyyn ja kaiken lisäksi kuvaa illan tapahtumat. Kauhukseen Josh huomaa kohta että on lähettänyt tyttöystävälleen syrjähyppy-videonsa ja lähtee kolmen kaverinsa Rubinin, E.L:än ja Kylen kanssa halki Amerikan estämään videon saapumista.

## Näyttelijät

## Soundtrack
Elokuvan soundtrack albumi julkaistiin 23. toukokuuta 2000 ja se sisältää kaksitoista kappaletta. 

## Lähteet

## Aiheesta muualla
* 
*
Jalasjärvi (järvi)

**Jalasjärvi** on Jalasjärven kirkonkylältä Kurikkaan johtavan valtatien 3 länsipuolella oleva järvi, jota ympäröivät Kannonkylä ja Jokipii. Jalasjärveen virtaa Jalasjoki. Jalasjärvi kuuluu Kyrönjoen vesistöalueeseen ja Jalasjärven valuma-alueeseen. Jalasjärven vesipinta-ala on 135 hehtaaria ja sen valuma-alue on 70&nbsp;200 hehtaaria. Jalasjärven syvyys on 5,8 metriä. Sitä ympäröivät viljelypellot ja laitumet. Järvi on lintujen suosima levähdyspaikka kevätmuuton aikana. Jalasjärven vesitilavuus on 1&nbsp;600&nbsp;000&nbsp;m³. Vuoden 1998 Länsi-Suomen ympäristökeskuksen koekalastustietojen mukaan järvestä saa ahvenia, haukia, kiiskiä, lahnoja, mateita, salakoita, särkiä ja särkilahnoja. Kalastuslupia järvelle myy Jalasjärven kalastusseura.

## Lähteet

*Valtion ympäristöhallinto: Etelä-Pohjanmaan vedet nyt ja tulevaisuudessa
*Kansalaisen Karttapaikka

### Viitteet
Hilda Pihlajamäki

**Hilda Johanna Pihlajamäki** (o.s. *Martin*, 12. marraskuuta 1866 Kangasala – 23. elokuuta 1951) oli suomalainen näyttelijä.

Pihlajamäen vanhemmat olivat maanviljelijä Kustaa Ranta-Koivisto ja hänen ensimmäinen vaimonsa Johanna Lovisa Pulkki. Hän toimi näyttelijänä August Aspegrenin kansanteatterissa 1887–1897, Uudessa Teatterissa 1897–1899 sekä Suomalaisessa maaseututeatterissa 1899–1903 ja Kasimir Leinon Suomen Näyttämöllä 1903–1904. Viimeksi Hilda Pihlajamäki näytteli Kansallisteatterissa 1904–1932.

Pihlajamäki toimi aktiivisesti Ruusu-Risti -järjestössä oli järjestön johtajana 1934–1951. Hän sai Pro Finlandia -mitalin 1946. Kangasalla sijaitsevan Pihlajamäen muistomerkin on veistänyt kuvanveistäjä Mauno Juvonen 1973.

Hilda Pihlajamäki oli naimisissa vuodesta 1906 näyttelijä Aapo Pihlajamäen kanssa.

## Elokuvat
*Miehen kylkiluu, 1937
*Ja alla oli tulinen järvi, 1937
*Aila, Pohjolan tytär, 1951

## Lähteet
* Wikiaineisto: Kuka kukin oli 1961

## Kirjallisuutta
*Kaakinen, Iikka: Kuppariakasta kuningattareksi. Hilda Pihlajamäki – Ida Aalbergin manttelinperijä. Pohjoinen 1976.
Heterodontosaurus

**Heterodontosaurus** (nimen merkitys: ”erilaishampainen lisko”) on sukupuuttoon kuollut pienten kasvinsyöjädinosaurusten suku. Se kasvoi vain 1,2 metriä pitkäksi ja noin 2,5 kiloa painavaksi. *Heterodontosaurus* käytti ravintonaan matalia kasveja. Tämä dinosaurus eli Etelä-Afrikassa ja Lesothossa varhaisella jurakaudella noin 205 miljoonaa vuotta sitten.

## Löytäminen ja luokittelu

Eteläafrikkalaisten ja Lontoon yliopiston asiantuntijoiden johtama retkikunta löysi Etelä-Afrikasta ensimmäisen *Heterodontosauruksen* fossiilin, jonka Alan Charig ja Alfred Crompton nimesivät vuonna 1962. Löytö koostui pelkästä jäniksenkokoisesta kallosta. Vuonna 1976 löydettiin kuitenkin yksi täydellisimmistä ja parhaiten säilyneistä tunnetuista dinosauruksen luurangoista. *Heterodontosaurus* oli varhainen lintulantioinen dinosaurus. Se luokiteltiin ennen alalahkoon Ornithopoda (”linnunjalkaiset”), mutta nykyään Heterodontosauridae-heimoa pidetään Ornithopoda- ja Marginocephalia-alalahkojen kantamuotona.

## Elintavat
*Heterodontosaurus* juoksi kahdella raajalla, mutta pystyi liikkumaan myös kaikilla neljällä raajalla. Vahvoissa eturaajoissaan *Heterodontosauruksella* oli pitkät, viisisormiset tarttumakädet. Erikoispiirteet olka-, ranne- ja käsinivelissä saattavat viitata siihen, että se kaivoi juuria maasta tai repi termiittikekoja auki. Nelivarpaiset takaraajat olivat yli kolmasosan pidemmät kuin eturaajat. Tällä pienikokoisella kasvinsyöjällä ei ollut muita puolustuskeinoja saalistajia vastaan kuin karkuun juokseminen. *Heterodontosauruksen* vihollisiin kuuluivat muun muassa varhaiset teropodit, lihaasyövät synapsidit ja nopeajalkaiset maalla liikkuneet krokotiilit.

*Heterodontosaurus* eli samoihin aikoihin *[[Lesothosaurus|Lesothosauruksen]]* kanssa, mutta se oli kehittyneempi eläin kuin *Lesothosaurus*. Samalta seudulta on löydetty muitakin samaan heimoon kuuluneita dinosauruksia, esimerkiksi *[[Abrictosaurus]]* ja *[[Lycorhinus]]*. Varhaisjurakauden eteläisestä Afrikasta tunnetaan myös *[[Massospondylus|Massospondyluksen]]* kaltaisia prosauropodeja sekä teropodeja, kuten *[[Coelophysis]]*.

*Heterodontosaurus* nimettiin hampaidensa mukaan. Sillä oli kolmenlaisia hampaita, toisin kuin useimmilla dinosauruksilla tai matelijoilla ylipäätänsä. *Heterodontosauruksella* oli hampaaton nokka, terävät etuhampaat, pitkät kulmahampaat ja korkeakruunuiset poskihampaat, jotka sopivat kasvien hienontamiseen. Kulmahampaitaan se todennäköisesti käytti juurien ylöskaivamiseen, kilpailijoiden uhkaamiseen tai tehdäkseen vaikutuksen mahdolliseen parittelukumppaniin. On mahdollista, että vain uroksilla oli syöksyhampaat, mutta asiasta ei ole varmuutta.

## Lähteet
* 
* 
* 

### Viitteet
Sally Nyolo

**Sally Nyolo** on kamerunilaissyntyinen laulaja. Hän on asunut 13-vuotiaasta lähtien Pariisissa, Ranskassa.

Nyolo toimi nuorena muusikkona pääasiassa taustalaulajana Jacques Higelinille, Sixunille, Nicole Croisillelle, Touré Kundalle sekä muille ranskalaisille ja afrikkalaisille artisteille. Hän liittyi vuonna 1993 Zap Mama -yhtyeeseen, joka julkaisi studioalbumin *Sabsylma* lisäksi kaksi livelevyä. Nyolo aloitti pian oman soolouransa.

Nyolon ensimmäinen oma albumi *Tribu* valmistui vuonna 1996. Kaikki kappaleet etoninkielisiä ja pääosin laulajan itsensä kirjoittamia. Ainoastaan "Tamtamia" oli mukana kirjoittamassa Sylvain Marc. Kesäkuussa 1997 Nyololle myönnettiin levystä Radio France Internationalen *Discovery 97* -tunnustus. 

*Tribu* sai jatkoa toukokuussa 1998 julkaistulla levyllä *Multiculti*. Myöhemmin laulajalta ovat ilmestyneet levyt *Beti* (2000), *Zaïone* (2002; nimetty joulukuussa 2001 syntyneen pojan mukaan) ja *Memoire du Monde* (2005).
Kyrönjoen vesistöalue

**Kyrönjoen vesistö** (vesistöaluetunnus 42) on Suomen päävesistöalue, jonka laskujoki Kyrönjoki laskee Perämereen. Vesistöalueen pinta-ala on 4922,97 neliökilometriä. Alueen järvisyys on 6,81&nbsp;%.

## Yleistä
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
* Kyrönjoen alaosan alue (42.01)
:* Lehmäjoen valuma-alue (42.06)
:* Kyrönjoen keskiosan alue (42.02)
::* Seinäjoen valuma-alue (42.07)
::* Kyrönjoen yläosan alue (42.03)
:::* Kainastonjoen valuma-alue (42.09)
:::* Jalasjoen alue (42.04)
::::* Mustajoen valuma-alue (Jalasjärvi) (42.05)
:::::* Hirvijoen valuma-alue (42.08)

## Kyrönjoen valuma-alue
Kyrönjoen valuma-alueeseen kuuluu yli 100 hehtaarin järvistä Kotilammin tekojärvi Isossakyrössä. Yksi pienimmistä järvistä alueella on Korvajärvi.

## Jalasjärven valuma-alue
Jalasjärven valuma-alueeseen kuuluvat yli 100 hehtaarin laajuisista järvistä Jalasjärvi Jalasjärven Jokipiissä sekä Pitkämön tekojärvi Kurikassa. Alue käsittää Mustajoen, Koskutjoen, Ilvesjoen ja Jalasjoen.

Kyrönjoen haaroista Jalasjärven valuma-alueeseen kuuluvat Jalasjoen varrella ja latvoilla olevat alueet, joissa vesi virtaa pohjoiseen. Vedenjakajana on Parkanon ja Jalasjärven rajalla oleva Saarijärvi. Valuma-alue jatkuu Koskuen ja Jalasjärven kirkonkylän kautta Kurikkaan, jossa Pitkämön tekojärven jälkeen Jalasjoki yhtyy Kauhajoen kanssa Kyrönjoeksi.

## Seinäjoen valuma-alue

Seinäjoen valuma-alueeseen kuuluvat Kalajärven tekojärvi Peräseinäjoella (nykyään Seinäjoki), Kyrkösjärven tekojärvi Seinäjoella ja Ilmajoella, Liikapuron tekojärvi Jalasjärven Ylivallissa sekä Iso Madesjärvi Jalasjärvellä.

## Kauhajoen valuma-alue

Kauhajoen valuma-alueeseen kuuluvat Kauhajoella sijaitsevat Ikkeläjärvi ja Kauhajärvi.

## Katso myös
* Luettelo Suomen vesistöistä

## Lähteet

## Aiheesta muualla

* Vesistöennusteet: Kyrönjoen vesistöalue, vesi.fi
* Länsi-Suomen ympäristökeskus: Kyrönjoen valuma-alue
* Länsi-Suomen ympäristökeskus: Kyrönjoen valuma-alueen kartta
John Barrasso

**John Anthony Barrasso** (s. 21. heinäkuuta 1952 Reading, Pennsylvania) on yhdysvaltalainen republikaanipuolueen poliitikko ja Wyomingin osavaltion senaattori vuodesta 2007.

Barrasso pyrki ehdokkaaksi senaattiin jo vuonna 1996 mutta hävisi esivaalin Mike Enzille. Barrasso valittiin kuitenkin osavaltion senaattiin vuosina 2002 ja 2006. Hänet nimitettiin Craig L. Thomasin seuraajaksi Yhdysvaltain senaattiin tämän kuoltua leukemiaan kesäkuussa 2007. Vuonna 2008 hänet valittiin vaaleilla suorittamaan kausi loppuun. Hänet valittiin ensimmäiselle kokonaiselle kaudelle vuonna 2012.

Koulutukseltaan Barrasso on lääkäri. Hän valmistui Georgetownin yliopistosta vuonna 1978. Ennen poliitikon uraansa hän toimi pitkään terveydenhuollossa.

Barrassolla on entisen vaimonsa Linda Nixin kanssa lapset Peter ja Emma. Hän asuu nykyisen vaimonsa Bobbi Brownin kanssa Casparissa. Hän on presbyteeri.

## Lähteet

## Aiheesta muualla

* Barrasson virallinen sivusto
Kerttu Wanne

**Kerttu Wanne** (26. heinäkuuta 1905 Turku – 16. huhtikuuta 1963 Raisio) oli suomalainen, kansainvälisesti menestynyt viulutaiteilija. Hänet tunnetaan myös aforismeistaan.

Wanne opiskeli viulunsoittoa Helsingin musiikkiopistossa vuosina 1921–1923, mm. Leo Funtekin oppilaana, sekä ulkomailla Berliinissä vuosina 1923–1926 ja Pariisissa vuosina 1928–1932. Vasta 22-vuotiaana hän sai konserttimestarin paikan juuri perustetusta Turun kaupunginorkesterista. Wanne oli ensimmäinen konserttimestarina toiminut nainen Suomessa.

Opintojensa vuoksi Kerttu Wanne asettui asumaan Pariisiin elämänkumppaninsa, pianisti Astrid Joutsenon kanssa. Hän solmi sopimuksen suuren konserttitoimiston kanssa ja teki ensimmäisen Euroopan-kiertueensa 1930. Hän esiintyi eri puolilla Eurooppaa sinfoniaorkesterien solistina sekä viulu-pianoduossa Joutsenon kanssa. Wanne esiintyi usein myös eri maiden radioissa. Huhtikuussa 1939 Suomen valtio lähetti hänet esiintymään New Yorkin maailmannäyttelyyn Suomen-paviljongin avajaisiin. Samalla hän teki ensimmäisen kiertueensa ja levytyksensä Yhdysvalloissa. Kaikkiaan Wanne teki 1940-luvulla kolme pitkää, noin puolisen vuotta kestänyttä kiertuetta Yhdysvalloissa, erityisesti amerikansuomalaisten asuttamilla seuduilla. Amerikansuomalaisia esittelevässä dokumenttielokuvassa Sydämeni laulu (1948) nähdään lopuksi juuri Wanne ja Joutseno esittämässä Sibeliuksen Sydämeni laulun. Wanne teki USA:ssa neljä äänilevyä.

Wanne soitti sodan aikana Suomessa viitisenkymmentä Punaisen Ristin hyväntekeväisyyskonserttia, joilla kerättiin varoja sotaorvoille, invalideille ja muille hädänalaisille. Hyväntekeväisyyskonsertit jatkuivat myös sotien jälkeen. Hänelle myönnettiin Pro Finlandia -mitali 1946. Wanne ja Joutseno tekivät kiertueita maailmalla, mutta viettivät säännöllisesti kesänsä Suomessa, ensin Rymättylässä ja 1950-luvun alussa Raisioon rakennuttamallaan huvilalla. Flyygelin muotoa muistuttavassa huvilassa oli myös 200 hengen konserttisali. Astrid Joutseno menehtyi vaikeaan sairauteen 1962, ja seuraavana keväänä Kerttu Wanne teki Raision huvilallaan itsemurhan.

Wanne toimi viulistin työnsä ohella myös kirjailijana julkaisten aforismeja, runoja ja esseitä. Vuonna 1959 hän oli Turun Kirjailijayhdistyksen perustajajäseniä. Hän testamenttasi Suomen Kulttuurirahastolle huomattavan omaisuuden, ja hänen nimikkorahastostaan jaetaan edelleenkin apurahoja musiikin edistämiseen.

## Teokset
**Ilman naamiota: Aforismeja*. Gummerus 1943
**Riitaa sovussa: Aforismeja*. Gummerus 1947
**Pienellä rakkaudella on suuri ääni: Aforismeja*. 1953. (Nimellä *Kerttu Vanne*.)
**Liekki ja varjo: Runoja.* Aura, Turku 1946.
**Taiteilija noidankehässä: Esseitä.* Omakustanne 1959.

## Lähteet

## Aiheesta muualla
* Kerttu Vanne Parisissa. *Suomen Kuvalehti* 3.5.1930, nro 18, s. 30. (Kansalliskirjaston digitaaliset aineistot.)
* Kerttu Wanteen rahasto. Suomen Kulttuurirahasto.
Oumou Sangare

**Oumou Sangare** (s. 25. helmikuuta 1968) on malilainen muusikko. 

Sangare syntyi Bamakossa wassouloulaislähtöisen perheen tyttäreksi. Hän esiintyi vuonna 1986 Euroopassa sekä Karibialla ja sai 21-vuotiaana osakseen kansainvälistä menestystä albumilla *Moussoulou*. Hän on myöhemmän uransa aikana tehnyt musiikillista yhteistyötä muiden muassa Baaba Maalin, Boukman Eksperyansin sekä Femi Kutin kanssa. 

Sangare on voittanut mm. Kora-palkinnon. *Moussoulouta* ovat seuranneet julkaisut *Ko Sira* (1993), *Worotan* (1996) ja *Oumou* (2003). *Timbuktu* (2022).

## Aiheesta muualla
* Oumou Sangare
Kotilammi

**Kotilammi** (epävirallisesti Orisbergin järvi) on Kyrönjoen tulvasuojeluksi rakennettu tekojärvi, joka sijaitsee Isossakyrössä ja Seinäjoella. Sen vesipinta-ala on 104 hehtaaria ja valuma-ala on 5&nbsp;500 hehtaaria. Järvi kuuluu Kyrönjoen valuma-alueeseen.

Kotilammi on Suomen vanhin tekojärvi. Sen rannalla sijaitsevat Orisbergin kartano ja kirkko.

## Lähteet
Klement Slavický

**Klement Slavický** (22. syyskuuta 1910 – 4. syyskuuta 1999) oli tšekkiläinen säveltäjä. 

Slavický pääsi maineikkaan Josef Sukin oppilaaksi sekä vuonna 1927 Prahan konservatorioon. Hänen tuotantoonsa kuuluu orkesterimusiikin (mm. neljä sinfoniettaa) lisäksi esimerkiksi piano- ja vokaalimusiikkia. Hän sävelsi myös kaksi jousikvartettoa vuosina 1932 ja 1972. 

Slavický kuoli Prahassa 88 vuoden ikäisenä.
Amel

**Amel** () on yksi Belgian kunnista. Se sijaitsee Vallonian alueella Liègen maakunnassa. Se on myös osa Belgian saksankielistä yhteisöä (*Deutschsprachige Gemeinschaft Belgiens*). Vuoden 2014 alussa Amelin asukasluku oli 5&nbsp;466. Asukkaista noin neljä prosenttia on ulkomaalaisia. Kunta kattaa 125,15 neliökilometrin suuruisen alueen, asukastiheyden ollessa näin 44 as./km². Nimi *Amel* on kelttiläistä alkuperää, ja se tarkoittaa vettä. Amblèvejoki virtaa läpi kunnan. 

## Taajamat ja kylät
Amelin kunnan taajamat ja kylät ovat Schoppen, Stephanshof, Iveldingen, Eibertingen, Montenau, Born, Deidenberg, Medell, Möderscheid, Hepscheid, Heppenbach, Halenfeld, Mirfeld, Valender, Wereth, Meyerode ja Herresbach.

## Aiheesta muualla

* Kunnan viralliset sivut
Kauhajärvi (järvi)

**Kauhajärvi** on Kauhajärven kylässä Kauhajoella sijaitseva järvi, jonka vesipinta-ala on 102 hehtaaria. Se kuuluu Kauhajoen valuma-alueeseen. Järven valuma-alue on 600 hehtaarin laajuinen. Kauhajärven laskujoki on Kauhajoki.

Kauhajärvi sijaitsee soiden ja viljeltyjen peltojen ympäröimänä, joten järveen kohdistuu suurta kuormitusta. Siksi järvi on erittäin tummavetinen ja voimakashumuksinen. Kauhajärvessä harrastetaan jonkin verran verkko- ja urheilukalastusta ja pääasillesena kalastona järvessä ovat kuha, kiiski, särki ja lahna. Järvi on monipuolinen myös linnustonsa puolesta.

## Lähteet
Jalasjoki

**Jalasjoki** on Kurikassa virtaava 58 kilometriä pitkä joki. Jalasjoki kuuluu Kyrönjoen vesistöalueeseen ja Jalasjärven valuma-alueeseen. Sen haarajokia ovat Hirvijoki ja Mustajoki. Joen vesi on humuspitoista ja sen happamuusaste vaihtelee välillä 5,5–7,0. Jalasjoen kalalajit ovat salakka, ahven, hauki, särki, lahna, särkilahna, pasuri ja kiiski, ja myös taimen on nähty.

Jalasjoki saa alkunsa Mustajärven ja Mustalammin alueen vedenjakajalta ja on aluksi nimeltään Mustajoki, kunnes muuttuu Hirvijärvellä Jalasjoeksi. Se virtaa läpi Jalasjärven keskustan ja Jokipiin kylän ja yhtyy Kurikassa Kauhajokeen, josta eteenpäin joki tunnetaan nimellä Kyrönjoki.

## Lähteet
Särkilahna

**Särkilahna** on särjen ja lahnan risteytymä. Särkilahna on Suomen yleisin kalaristeymä. Särkilahna kuuluu rehevöityneiden vesien lajeihin. Koekalastuksissa sitä on tullut esille. 

Särkilahna on ruumiiltaan korkeampi kuin särki ja matalampi kuin lahna, noin kolme ja puoli kertaa korkeuttaan pitempi. Turpa on tylpähkö, ja yläleuka ei ole pullea. Suomut ovat tavallista kokoa, kylkiviivalla on 45–54 suomua (särjellä 42–45, lahnalla 51–60). Kylkiviivan yläpuolella on 10–11 suomuriviä, ja alapuolella 4–5 suomuriviä.  Peräevässä on 18–21 ruotoa  (särjellä 10–14, lahnalla 23–28) (15–18 ) 

Särkilahnan silmät ovat kellertävät. 

Särkilahna saattaa olla lisääntymiskykyinen.
Kun risteymä on lisääntymiskykyinen, se voi myös takaisinristeytyä jommankumman kantalajin kanssa. Takaisinristeytymisissä esiintymisalueelle voi kehittyä kaikenasteisia kantalajien välimuotoja, kuten on tapahtunut muun muassa särjen ja lahnan osalta. 

## Lähteet
Hermann Berens

**Hermann Berens** (1826, Hampuri – 9. toukokuuta 1880, Tukholma) oli saksalainen pianisti ja säveltäjä. 

Berens sai varhaisimman opetuksensa isältään Karlilta, joka oli aikanaan arvostettu sotilasmuusikko. Myöhemmin hän opiskeli sävellystä Carl Gottlieb Reißigerin johdolla Dresdenissä. Hän teki vuonna 1845 konserttikiertueen Saksassa laulajatar Marietta Albonin kanssa ja työskenteli vuodesta 1847 Ruotsissa, jossa asui kuolemaansa saakka.

Berensin sävellyksiin kuuluu mm. oopperoita ja operetteja sekä kymmeniä, yhä monesti harjoiteltuja etydejä pianolle.
Sankt Vith

**Sankt Vith** () on kunta ja kaupunki Belgiassa. Se sijaitsee Vallonian alueella Liègen maakunnassa. Se on myös osa Belgian saksankielistä yhteisöä (*Deutschsprachige Gemeinschaft Belgiens*). Sankt Vith on nimetty pyhän Vituksen mukaan. Vuoden 2015 alussa sen asukasluku oli 9&nbsp;481. Pinta-alaltaan se on 146,93 neliökilometrin suuruinen, asukastiheyden ollessa näin 65 as./km².

## Aiheesta muualla

* Sankt Vithin viralliset sivut
Matkamuisto

Matkustajalle **matkamuisto** on jokin esine tai mikä tahansa tuote, jonka hän hankkii ja päättää sen muistuttavan matkasta. Matkamuisto saattaa olla esimerkiksi t-paita tai muki. Matkamuistoja ostetaan usein myös lahjaksi. Jotkut harrastavat pienten matkamuistojen, esimerkiksi postikorttien tai koriste-esineiden, keräilyä.

Esimerkiksi suosituimpia Ruotsista hankittavia matkamuistoja ovat taalainmaanhevoset.

## Lähteet
Marl

**Marl** on kaupunki Saksan Nordrhein-Westfalenin osavaltiossa. Se sijaitsee Ruhrin alueen pohjoislaidalla, osavaltion luoteisosassa. Vuoden 2022 lopussa kaupungin asukasluku oli 84&nbsp;331. Kaupungin pinta-ala on 87,76 neliökilometriä ja väestötiheys 961 as./km². Kemianteollisuudestaan tunnettu kaupunki on jaettu 11 kaupunginosaan.

## Ystävyyskaupungit
Marlilla on seitsemän ystävyyskaupunkia:
* Bitterfeld, Saksa
* Creil, Ranska
* Herzliya, Israel
* Zalaegerszeg, Unkari
* Pendle, Yhdistynyt kuningaskunta
* Kuşadası, Turkki
* Krosno, Puola

## Syntyneitä
* Peter Neururer, jalkapallovalmentaja

## Lähteet

## Aiheesta muualla

* Viralliset sivut
Fritz Zwicky

**Fritz Zwicky** (14. helmikuuta 1898 Varna, Bulgaria &ndash; 8. helmikuuta 1974 Pasadena, Yhdysvallat) oli bulgarialaissyntyinen sveitsiläis-yhdysvaltalainen tähtitieteilijä, joka tunnetaan parhaiten väsynyt valo -hypoteesista. Sen mukaan havaittu punasiirtymä johtuu ’valon väsymisestä’ eli siitä, että valo menettää energiaa matkatessaan lähteeltä havaitsijalle mahdollisesti gravitaation aiheuttaman resistanssin vuoksi. Hän ei uskonut universumin laajenemiseen, vaikka 1920-luvun lopulta lähtien alkoi kertyä todistusaineistoa laajenemisen puolesta.

1930-luvulla Zwicky esitti ensimmäisenä pimeän aineen, neutronitähtien ja gravitaatiolinssien olemassaolon mahdollisuutta. Hän kunnostautui myös supernovien löytäjänä ja löysi niitä 120, mikä on edelleen ennätys (2006).

## Lähteet

## Aiheesta muualla
*About Zwicky From the The Swedish Morphological Society
*Idea Man By Stephan M. Maurer. At Beamline.
Pirilä (Raisio)

**Pirilä** on Raision kaupunginosa.  Alueella on 1900-luvun puolivälissä rakennettuja vanhoja taloja ja 1980- ja 1990-lukujen vaihteessa rakennettuja rivitaloja.

## Lähteet
* 
* 
### Viitteet
311 (yhtye)

**311** (lausutaan tyypillisesti *Three eleven*) on yhdysvaltalainen vaihtoehtorockyhtye. Se on peräisin Omahasta, Nebraskasta, ja ammentaa vaikutteitaan mm. hip hopista, punkista, skasta, reggaesta ja funkista. 

Nick Hexum, Chad Sexton, Aaron Wills ja Jim Watson perustivat 311:n vuonna 1989.

## Kokoonpano
### Nykyiset jäsenet
* Nick Hexum – laulu, kitara
* SA Martinez – laulu, DJ
* Tim Mahoney – kitara
* P-Nut – basso
* Chad Sexton – laulu

### Entiset jäsenet
* Jim Watson – kitara (vuoteen 1991)

## Diskografia
* *[[Music (albumi)|Music]]* (1993)
* *[[Grassroots]]* (1994)
* *[[311 (alnumi)|311]]* (1995)
* *[[Transistor (albumi)|Transistor]]* (1997)
* *[[Soundsystem]]* (1999)
* *[[From Chaos]]* (2001)
* *[[Evolver]]* (2003)
* *[[Don't Tread On Me (albumi)|Don't Tread On Me]]* (2005)
* *[[Uplifter]]* (2009)
* *[[Universal Pulse]]* (2011)
* *[[Stereolithic]]* (2014)
* *[[Mosaic (311:n albumi)|Mosaic]]* (2017)
* *[[Voyager (albumi)|Voyager]]* (2019)

## Aiheesta muualla
* Viralliset sivut
COBE

**Cosmic Background Explorer** eli **COBE** oli ensimmäinen kosmologian tutkimusta varten rakennettu satelliitti. Sen päätarkoitus oli mitata kosmista mikroaaltotaustasäteilyä. Sen tulokset vahvistivat alkuräjähdyksen asemaa kaikkeuden alkuperää kuvaavana teoriana.

COBE laukaistiin avaruuteen 18. marraskuuta 1989 suorittamaan noin neljä vuotta kestävää tehtäväänsä. Sen seuraaja WMAP laukaistiin 30. kesäkuuta 2001.

## Lähteet

## Aiheesta muualla

*NASA's website on COBE 
*COBE Mission Profile  by NASA's Solar System Exploration 
*APOD picture of the COBE dipole, showing the 600 kps motion of the Earth relative to the cosmic background radiation 
*Scholarpedia: Cosmic background explorer
Catherine Millet

**Catherine Millet** (s. 1. huhtikuuta 1948) on ranskalainen taidekriitikko ja -kuraattori sekä nykytaiteen *Art Press* -lehden perustaja ja toimittaja. Kansainvälisesti hänet tunnetaan parhaiten kohukirjaksi nousseesta muistelmastaan *Catherine M:n seksuaalielämä* (*La Vie sexuelle de Catherine M.*, 2001), joka käsittelee hänen oman seksielämänsä historiaa. 

Seitsemän vuotta muistelmateoksensa jälkeen Millet julkaisi sen jatko-osan *[[Mustasukkaisuus (kirja)|Mustasukkaisuus]]* (*Le jour de souffrance*, 2008). Se keskittyy hänen parisuhteeseensa kirjailija Jacques Henricin kanssa. Tuossa suhteessa Millet joutuu varsinaisesti ensimmäistä kertaa elämänsä aikana kokemaan mustasukkaisuuden, johon hänet ajavat paljastuneet tiedot Henricin seksuaalielämästä heidän parisuhteensa rinnalla. Seksuaalisesti vapaamielistä elämää eläneelle Millet’lle uusi, raastava tunnetila tulee suurena yllätyksenä. Useita vuosia kestänyttä mustasukkaisuuskriisiään Millet selvittää muun muassa psykoanalyytikon sohvalla. Teos valaisee myös kirjailijan suhdetta synnyinperheeseensä sekä *Catherine M:n seksuaalielämän* syntyprosessia.

Toimittajan työnsä ohessa Millet on julkaissut laajasti tietokirjallisuutta kuvataiteen historiasta. Hän on käsitellyt tuotannossaan muun muassa Yves Kleiniä, Salvador Dalía ja nykykuvataidetta.

## Lähteet
* 

### Viitteet
Juha Matti Holopainen

**Juha Matti Holopainen** (s. 1960) on suomalainen rehtori ja freelancer-urheilutoimittaja. Koulutukseltaan hän on kasvatustieteiden maisteri. 

Holopainen oli Yleisradion palveluksessa urheiluselostajana vuosina 1988–2005. Nykyisin hän toimii Laajasalon opiston rehtorina. Vuosina 2003–2007 hän toimi Helsingin Evankelisen Opiston opetustoiminnasta vastaavana vararehtorina sekä urheilujournalismin linjan vastaavana opettajana. Opetustoiminnan lisäksi hän selostaa Urheilukanavalle ampumahiihtoa. Holopainen on ollut kahdesti ehdolla eduskuntaan, vuoden 2003 vaaleissa kristillisdemokraattien ja vuoden 2007 vaaleissa keskustan ehdokkaana.

Näyttelijä Johannes Holopainen on hänen poikansa. 

## Lähteet
Ed Wynn

**Ed Wynn** (9. syyskuuta 1886 Philadelphia – 19. kesäkuuta 1966 Beverly Hills) oli yhdysvaltalainen komedianäyttelijä. Wynn työskenteli myös radiossa ja hänellä oli jonkin aikaa oma radioshownsa. Hän kuoli Beverly Hillsissä 79-vuotiaana.

## Valikoitu filmografia

**Rubber Heels* ... Homer Thrush (1927)
**Camel Comedy Caravan* (1950)
**The Ed Wynn Show* (1949–1950)
**[[Liisa Ihmemaassa (vuoden 1951 elokuva)|Liisa Ihmemaassa]]* ... Hullu Hatuntekijä (1951)
**Startime* ... Amos Benedict (1960) 
**Burke's Law* ... Zachary Belden (1964)
**[[Maija Poppanen (elokuva)|Maija Poppanen]]* ... Albert-setä (1964)
Sengoku-kausi

**Sengoku-kausi** () eli **taistelevien valtioiden aikakausi** on ajanjakso Japanin historiassa suunnilleen 1400-luvun puolivälistä 1600-luvun alkuun. Ōnin-sotaa (1467–1477) pidetään yleensä Sengoku-kauden alkuna. Sodassa itäinen armeija (Hosokawan perhe liittolaisineen) taisteli yhdentoista vuoden ajan Yamana-suvun kanssa Kiotossa ja sen ympäristössä. 

Kauden aikana valta oli periaatteessa Ashikaga-shōgunaatin käsissä. Levottomuuksien aikana keskusvallan merkitys pieneni, ja daimiot saivat enemmän valtaa. Ajasta puhutaankin joskus Japanin feodaalikautena.
Tunnetuimpia daimioita olivat Oda Nobunaga, Toyotomi Hideyoshi ja Tokugawa Ieyasu. Sengoku-kausi päättyi Sekigaharan taisteluun vuonna 1600.

Japanilaisessa kulttuurissa Sengoku-kautta pidetään eräänlaisena ”villin lännen ajanjaksona”, ja monet seikkailusarjakuvat, kertomukset ja elokuvat sijoittuvat tälle ajalle. Esimerkkeinä mainittakoon Akira Kurosawan *[[Kagemusha – varjokenraali]]* ja *[[Kätketty linnake]]*, James Clavellin romaani *[[Shōgun (romaani)|Shōgun]]* sekä manga- ja animesarja *[[Inuyasha]]*.

## Lähteet

## Aiheesta muualla
Uudenkaupungin satama

**Uudenkaupungin satama** eli **Hepokarin satama** (LOCODE: FI UKI) on Uudessakaupungissa, Varsinais-Suomessa sijaitseva satama. Sataman maksimisyvyys on 8,5/10 metriä, ja laitureita siellä on viisi. Sataman toiminta koostuu pääasiassa ro-ro-liikenteen viennistä ja tuonnista. Vuonna 2004 sataman liikevaihto oli 1&nbsp;400&nbsp;000 euroa ja henkilökunnan lukumäärä neljä. Satamapäällikkönä Uudenkaupungin satamassa toimii Esa Soini. 

## Historia

Uusikaupunki perustettiin vuonna 1617. Yksi syy kaupungin perustamiseen oli hyvät satamaolosuhteet. Kaupunkia perustettaessa sille myönnettiin verovapaus kymmeneksi vuodeksi. Niinpä alueelle tuli paljon talonpoikaispurjehtijoita ja maakauppiaita. Kaupungin ollessa Ruotsin hallinnassa saivat uusikaupunkilaiset purjehtia ainoastaan Itämeren satamiin. Vuonna 1830, Uudenkaupungin ollessa Venäjän vallan alla, sai kaupunki rajoittamattoman tapulioikeuden. Näin laivat saattoivat purjehtia mihin satamaan maailmassa tahansa. Uusikaupunkilaiset porvarit alkoivat kuljettaa Välimerelle puutavaraa ja toivat paluulastina suolaa.

1800-luvun lopulla, tehokkaan sahateollisuuden kehityttyä, loppui puutavaran menekki ja lautatavaran hinta putosi niin paljon, että sen kuljettaminen purjelaivoilla ei ollut kannattavaa. Kauppapurjehdus alkoikin muuttua rahdinkuljetukseksi. Kun purjelaivakausi päättyi, alkoivat Uudenkaupungin naapurikaupungit kasvaa, kun taas Uudenkaupungin kehitys hidastui.

Uuden kaupunginjohtajan, autotehtaan ja lannoitetehtaan myötä alkoivat kaupunki ja satama 1960-luvulla jälleen kasvaa ja kehittyä. Hangonsaareen vievän Uudenkaupungin radan sivuraiteen päähän perustettiin tuolloin myös Hepokarin seisake. Se avattiin liikenteelle 23.5.1961, mutta seisake lakkautettiin jo runsaan vuoden kuluttua, 14.8.1962.

## Lähteet

## Aiheesta muualla

*Port of Uusikaupunki (suomeksi)
Israelin pääministeri

**Israelin pääministeri** (, suora käännös *hallituksen pää*) on Israelin ylintä toimeenpanovaltaa käyttävä ministeri Israelin hallituksessa ja käytännössä Israelin valtion johtaja; Israelin presidentti on pitkälti seremoniallinen hahmo Israelin politiikassa. Nykyinen pääministeri on Benjamin Netanjahu.

## Katso myös
*Luettelo Israelin pääministereistä